armvectores/hy_wikipedia_2023 huggingface dataset:
(2554) Սկիֆ

(2554) Սկիֆ (անգլ.՝ Skiff), աստերոիդ աստերոիդների հիմնական գոտում։ Հայտնաբերվել է 1980 թվականի հուլիսի 17-ին Էդվարդ Բոուելի կողմից Անդերսոն Մեսայում։
Միջին հեռավորությունը Արեգակից կազմում է 2,263732 ա. մ., առավելագույնը մոտենում է 1,9355 ա. մ. հեռավորության վրա և հեռանում 2,592 ա. մ.։ Արեգակի շուրջ մեկ ամբողջական պտույտ է կատարում 1244,04 երկրային օրվա ընթացքում, իր ուղեծրով շարժվելով միջինում 0,289379 աստիճան/օր արագությամբ։ Աստերոիդի ուղեծրի և խավարածրի հարթությունները իրար հետ կազմում են 4,86° անկյուն։


== Տես նաև ==
Աստերոիդների ցանկ
Աստերոիդների սպեկտրալ դասեր
Աստերոիդների ընտանիքներ
Աստերոիդների խմբեր


== Ծանոթագրություններ ==


== Արտաքին հղումներ ==
Շմադել Լուց (2003)։ Փոքր մոլորակների անունների բառարան (5-րդ վերանայված և ընդլայնված հրատարակություն ed.)։ Գերմանիա: Սփրինգեր։ ISBN 978-3-540-00238-3  (անգլ.)
(2554) Սկիֆ աստերոիդը Փոքր մոլորակների կենտրոնի կայքում (ուղեծրի տվյալները և դիտարկումները) (անգլ.)
Ֆեյսալ II

Ֆեյսալ II (որոշ աղբյուրներում Ֆայսալ արաբ․՝ فيصل الثاني‎‎, մայիսի 2, 1935(1935-05-02)[…], Բաղդադ, Իրաքի թագավորություն - հուլիսի 14, 1958(1958-07-14)[…], Բաղդադ, Իրաքի թագավորություն), Իրաքի թագավոր 1939 թվականից Հաշիմյանների դինաստիայից։
Մինչև չափահաս դառնալը՝ 1953 թվականը երկիրը կառավարել է խնամակալ Աբդուլ Իլլահը։ Ֆեյսալ II-ը գտնվել է Աբդուլ Իլլահի և հետադեմ պետական գործիչ Աաիդ Նուրիի անգլիամետ հետադեմ խմբավորման ազդեցության տակ։ Սպանվել է 1958 թվականի իրաքյան հեղափոխության ժամանակ։


== Ծանոթագրություններ ==
Սոլովյովկա (գյուղ, Մոնաստիրշչինսկի շրջան)

Անվան այլ կիրառումների համար տե՛ս՝ ՍոլովյովկաՍոլովյովկա (ռուս.՝ Соловьёвка), գյուղ Ռուսաստանի Սմոլենսկի մարզի Մոնաստիրշչինսկի շրջանի կազմում։
Բնակչությունը 2007 թվականին գրանցված տվյալներով կազմում էր 8 մարդ։


== Ծանոթագրություններ ==


== Արտաքին հղումներ ==
Ռուսաստանի ժամային գոտիները, worldtimezone.com կայքում (անգլ.)
Արևաբուժություն

Արևաբուժություն, հելիոթերապիա, արևի ճառագայթների օգտագործումը լոգանքների ձևով, հիվանդությունների բուժման և կանխարգելման նպատակով։ Արևի ճառագայթների ազդեցությունը օրգանիզմի վրա գիտականորեն սկսել են ուսումնասիրել 1799 թվականից։
Արևաբուժության առաջին ինստիտուտը հիմնադրվել է Ավստրիայում (1855)։ Արևի սպեկտրը պարունակում է տեսանելի և ոչ տեսանելի (ինֆրակարմիր և ուլտրամանուշակագույն) ճառագայթներ։ Տեսանելի ճառագայթների ազդեցությունը տեղային է, առաջացնում է ջերմային էրիթեմա, երբեմն՝ մարմնի ընդհանուր ջերմության բարձրացումով։ Ոչ տեսանելի ճառագայթներն օժտված են կենսաբանական մեծ ակտիվությամբ, նրանց ազդեցությունից մաշկային ծածկույթների բջջանյութում առաջանում են քիմիական տեղաշարժեր, որի հետևանքով արյան մեջ են անցնում սպիտակուցների քայքայման ակտիվ նյութեր։ Լոգանքների ժամանակ օրգանիզմը ենթարկվում է ոչ միայն ճառագայթների, այլև շարժվող օդի ազդեցությանը։ Արևաբուժությունը բարձրացնում է օրգանիզմի տոնուսը և դիմադրողականությունը (ավշահանգույցների, մաշկի, ոսկրահոդային տուբերկուլոզի ժամանակ), կարգավորում կալցիումի և ֆոսֆորի փոխանակությունը, խթանում ոսկրագոյացման պրոցեսը (ռախիտի դեպքում)։ Արևաբուժության չարաշահումը կարող է պատճառ դառնալ արևային այրվածքների, նյարդային և սիրտ-անոթային համակարգի գործունեության խանգարումների և քրոնիկական բորբոքային պրոցեսների սրացման։ Հակացուցումները․ թոքերի տուբերկուլոզի ակտիվ ձևեր, անոթների (հատկապես՝ ուղեղի) սկլերոզ, սիրտ-անոթային անբավարարություն, հիպերտոնիկ հիվանդություն, արյունահոսային նախատրամադրվածություն և հյուծվածություն։ Արևաբուժությունը լայնորեն կիրառվում է առողջարաններում և մանկական ճամբարներում, որտեղ արևի լոգանքներ ընդունելու համար պատրաստում են հատուկ հրապարակներ՝ սոլյարիաներ։


== Տես նաև ==
Օդաբուժություն
Իլխանություն

Իլղանություն (պարսկերեն՝ ایلخانان, Ilxānān), կամ, Հուլավյան իլղանություն (իլղան, Էլխանից՝ ցեղերի խան),  որը հայտնի է նաև որպես Հուլավուի ուլուս (մոնղ.՝ Хүлэгийн улс, Hu’legīn Uls), մոնղոլական տերության ուլուսներից մեկը։


== Պատմություն ==
Հիմնել է Հուլավուն՝ 1256 թվականին։ Ընդգրկել է Միջին Ասիայի արևմտյան մասը, Աֆղանստանը, Իրանը, Հայաստանը, Վրաստանը, Աղվանքը, Միջագետքը, Փոքր Ասիայի արևելյան շրջանները։ 13–րդ դարի 60-ական թվականներին մոնղոլական պետության մասնատման հետևանքով իլխանությունը փաստորեն դարձել է ինքնուրույն պետություն։ Հուլավուի հաջորդները՝ Աբաղան (1265–1282), Արղունը (1284–1291) և Քեյղաթուն (1291–1295) ամրապնդեցին Իրան ինքնուրույնությունը։ Ղազանը (1295–1304) «իլխան»-ի փոխարեն իրեն կոչում էր «խան», Օլհայթուն (Օլհայթու, 1304–1316)՝ սուլթան՝ շեշտելով իրենց անկախությունը մեծ խանից։ Իրան կենտրոնը նախապես Մարաղան էր, ապա՝ Թավրիզը, 1307 թվականից՝ Սուլթանիեն (Ղազվինի մոտ)։ Բաղդադը (գրավել է 1258 թվականին) եղել է Իրան կարևոր կենտրոններից մեկը։ Իլխանները պատերազմել են Ոսկե Հորդայի դեմ, փորձել են գրավել Փոքր Ասիան և Եգիպտոսը, ձգտել են դաշնակցել խաչակիրների և Կիլիկիայի հայկական պետության հետ՝ ընդդեմ սելջուկների և մաղուքների։ 14–րդ դարի 20-ական թվականներին իլխանությունը սկսում է թուլանալ, իսկ նույն դարի կեսից՝ մասնատվել։ Նրա տարածքում առաջացել են առանձին իշխանություններ։ 1353 թվականից իլխանությունը դադարել է գոյություն ունենալուց։ Իլխանությունում պետության գլուխ կանգնած էր իլխանը։ Երկիրը կառավարելու համար ստեղծվել են գերատեսչություններ՝ դիվաններ՝ վեզիրների գլխավորությամբ։ Հարկահանության դիվանը ենթակա էր գլխավոր բասղաղին (բասկակ), որին հայ պատմիչներն անվանել են ոստիկան։ 1236–1245 թվականներին մոնղոլները գրավեցին Հայաստանը, որը հետագայում մտավ իլխանության կազմի մեջ։ Հնազանդություն հայտնած հայ ֆեոդալները դարձան իլխանների վասալները՝ օժանդակ զորք և հարկ տալու պայմանով։ Իլխանները Հայաստանը կառավարելու համար օգտվում էին հայ խոշոր իշխանների ծառայություններից՝ նախ Զաքարյանների (Իվանե, Ավագ, Աթաբեգ Սադուն), ապա Օրբելյանների (Էլիկում, Սմբատ, Տարսայիճ, Բուրթել)։ Ինչպես իլխանությունում, այնպես էլ Հայաստանում հողատիրության ձևը ինջուն էր։ Մոնղոլները ոչ միայն պահպանեցին ավատատերերի արտոնությունները, այլև ուժեղացրին գյուղացիների կախումը նրանցից։ 1303 թվականին հրովարտակով գյուղացիները ամրացվեցին հողին։ 1254–1255 թվականներին աշխարհագիր անցկացվեց՝ հարկատվության և զինապարտության նոր կարգ սահմանելու համար։ Բնակչությունը վճարում էր շուրջ 40 տեսակ հարկ և տուրք։ Հարկերից ազատված էին վանքերն ու հոգևորականները։ Ազգային, տնտեսական ճնշման քաղաքականության դեմ 1259–1261 թվականներին բռնկեց հայ–վրացական ապստամբություն, որը գլխավորում էր վրաց թագավոր Դավրթը։ Հայ իշխաններից ապստամբությանը մասնակցում էին Խաչենի իշխան Հասան-Զալալը, Զաքարյանները և ուրիշներ։ Մոնղոլների տիրապետությունը ծանր հետևանք ունեցավ Հայաստանի համար։ Քայքայվեցին տնտեսությունը, անկում ապրեցին քաղաքները։ Հայաստանի տարբեր վայրերից հայերը զանգվածաբար գաղթում էին Կիլիկիայի հայկական պետություն և օտար երկրներ։


== Ծանոթագրություններ ==
Քաջերի կյանքից

«Քաջերի կյանքից», Հովհաննես Թումանյանի պատմվածքներից։


== Պատմություն ==
Այս ստեղծագործության գրման տարեթիվն անհայտ է։
Առաջին անգամ տպագրվել է Թիֆլիսում՝ 1894 թվականին լույս տեսած «Հորիզոն» գրական հանդեսի առաջին գրքում (էջ 87-96), այնուհետև՝ Երևանում՝ 1940-1959 թվականներին լույս տեսած Հովհաննես Թումանյանի երկերի ժողովածուի գիտական հրատարակության երրորդ հատորում (էջ 25-34)։
Ինքնագիրը չի պահպանվել։
Պատմվածքը 1896 թվականի փետրվարի 26-ին գրաքննության է ներկայացվել առանձին գրքով հրատարակելու համար, սակայն երկու օր անց մերժվել է։
Հովհաննես Թումանյանի երկերի լիակատար ժողովածուի 5-րդ հատորում տպագրվել է «Հորիզոն» գրական հանդեսի առաջին գրքից։


== Ծանոթագրություններ ==
Բաբելոնացիներ

Բաբելոնացիներ, հարավային Միջագետքի (բաբելոնի թագավորության) հին II-I հազարամյակի բնակչություն, լեզուն` Աքքադերեն։


== Անվանում ==
«Բաբելոնի թագավորություն» տերմինը առաջացել է համանուն մարզի անվանումից, որի անունն` իր հերթին, ծագում է Բաբելոն քաղաքի` այդ երկրի մայրաքաղաքի անունից։


== Պատմության ծագում և հիմնական փուլեր ==
Հնագույն ժամանակներից Հարավային Միջագետքը (Բաբելոնիա) աչքի է ընկել էթնոլեզվական բազմազանությամբ։ Մ.թ.ա. III հազարամյակների հենց սկզբից գրավոր աղբյուրները արձանագրում են շումերական լեզվով խոսող բնակչության գոյությունը, որի կազմում կային նաև սեմական խմբեր, որոնք հետագայում հայտնի դարձան որպես աքքադացիներ։ Աքքադացիների շարունակական ներգաղթը ծայրամասային շրջաններից նրանց դարձրել էր պետության գերակշռող բնակչությունը։ Միջագետքում` ուր III հազարամյակում Ամովրհացիները սկսում են բնակություն հաստատել՝ մ.թ.ա. II հազարամյակի առաջին կեսին հիմնել են իրենց թագավորությունները, իսկ մ.թ.ա. II հազարամյակի երկրորդ կեսին շրջանը գրավում են Քասիթները։ Մ.թ.ա. II-I հազարամյակում օտար ժողովուրդների մեծ մասը, որոնք խոսում էին աքքադական բաբելոնյան բարբառներով, ուծացվում է բնակչության մեծ մասի մեջ։ Մերձավոր Արևելքում II և I հազարամյակների վերջում բնակություն են հաստատում արամեացիները, ինչպես նաև քաղդեացիները։ Քաղդեացիների կողմից Բաբելոնիայի գրավումը հանգեցրեց տեղի բնակչության աստիճանական արամեացման։


== Մարդաբանական տեսակ ==
Հետազոտողները Հարավային Միջագետքի հնագույն բնակչությանը վերագրում են միջերկրածովյան Եվրոպայի ցեղատեսակ։ Սրանք մուգ մաշկով, մուգ աչքերով, ուղիղ քթով, մուգ ուղիղ կամ գանգուր մազերով մարդիկ էին։


== Լեզու և գիր ==

Բաբելոնացիները խոսում և գրում էին աքքադերեն լեզվի հատուկ (բաբելոնյան) բարբառով։ Մ.թ.ա. I հազարամյակում խալդերի ազդեցության տակ լայնորեն տարածվում է արամեերենը։


== Հագուստ ==
Հերոդոտոսը հայտնում է, որ բաբելոնյանները կրում էին վուշե հիթոն, որը հասնում էր ոտքերին, բրդե հիթոն և սպիտակ խլամիդի տեսքով թիկնոց։ Նրանք ոտքի վրա երկարաճիտ կոշիկներ էին կրում, իսկ գլխին՝ չալմա։ Նրանց մազերը երկար էին։


== Ծանոթագրություններ ==


== Գրականաություն ==
История Древнего Востока. Зарождение древнейших классовых обществ и первые очаги рабовладельческой цивилизации. Ч. 1. Месопотамия / Под ред. И. М. Дьяконова. — М.,: Наука, 1983. — 534 с. — 25 050 экз.
Klengel-Brandt, E. Babylonians(անգլ.) // E. M. Meyers. The Oxford Encyclopedia of Archaeology in the Near East. — Oxford University Press, 1997. — Vol. 1 (ABBA-CHUE). — P. 256—262. — ISBN 978-019-50-6512-1.
Դևիս Ջիմ (մուլտիպլիկատոր)

Դևիս Ջիմ (անգլ.՝ James Robert "Jim" Davis, հուլիսի 28, 1945(1945-07-28), Marion, Ինդիանա, ԱՄՆ) ամերիկացի նկարիչ, հայտնի է որպես կոմիքսների հեղինակ Գորֆիլդ կատվի մասին։


== Կենսագրություն ==
Ծնվել և մեծացել է Ինդիանա նահանգում։ Մանկությունը անցկացրել է Ֆեյրմոտ ֆերմայում։ Ավարտել է Բոլլի համալսարանը։ Որոշ ժամանակ աշխատել է գովազդային գործակալությունում նաև մասնակցել է Թոմ Ռայնի Tumbleweedsց կոմիքսների ստեղծմանը։ Հետո Դևիսը ստեղծում է իր կոմիքսը «Gnorm Gnat» անունով, որը հրատարակվել է Ինդիանա նահանգի «The Pendleton Times» լրագրում։
1978 թվականին նա սկսել է հրատարակել կոմիքսներ Գորֆիլդի մասին (առաջին Սթրիփը հայտնվել է հունիսի 19-ին)։ Կոմիքսն արագ ձեռք է բերում մեծ  մասսայականություն, ներկա ժամանակ ամեն օր «Գորֆիլդ»-ը կարդում են մոտավորապես երկու հարյուր միլիոն մարդ։ Ջիմ Դևիսը մասնակցել է «Գորֆիլդը և իր ընկերները» կոմիքսների վրա հիմնված մուլտիպլիկացիոն սերիալի ստեղծմանը։ 1981 թվականին նա  հիմնել է Paws Incorporated  ընկերությունը։
Ջիմ Դևիսը երկու անգամ եղել է ամուսնացած։ Ներկա ժամանակ նա ամուսնացած է և Ջիլ Դեվիսի հետ և ապրում է Օլբանիում (Ինդիանա)։ Դևիսը ունի չորս երեխա, որդին՝ Ալեքսանդրը առաջին ամուսնությունից և երեք որդիները (Ջեյմսը, Էշլին և Քրիստոֆերը) երկրորդ ամուսնությունից։


== Ծանոթագրություններ ==
Մարգահովիտի արգելավայր

Մարգահովիտի արգելավայր, բնության հատուկ պահպանվող տարածք Հայաստանի Լոռու մարզում։ Կազմավորվել է ՀՍՍՀ Մինիստրների Խորհրդի 1971 թ. ապրիլի 4-ի թիվ 212 կարգադրությամբ, ունի 3368 հեկտար տարածք, գտնվում է Աղստև գետի ավազանում՝ Մարգահովիտ գյուղից դեպի Փամբակի լեռնաշղթայի հյուսիսային լանջերին ընկած տարածքում՝ ծովի մակարդակից 1900-2200 մ բարձրություններում։ Գտնվում է ՀՀ գյուղատնտեսության նախարարության գերատեսչական ենթակայության տակ։ Կառավարող կազմակերպությունը՝ «Հայանտառ» ՊՈԱԿ։ Ստեղծվել է խոնավասեր անտառների և դրանց բնորոշ կենդանական աշխարհի (այծյամ, գորշ արջ, կովկասյան մայրեհավ և այլն) պահպանության նպատակով։


== Ծանոթագրություններ ==
Մարտունի Պողոսյան

Մարտունի Գուրգենի Պողոսյան (հոկտեմբերի 7, 1926(1926-10-07), Երևան, Հայկական ԽՍՀ, ԱԽՖՍՀ, ԽՍՀՄ), հայ ճարտարագետ։ Տեխնիկական գիտությունների դոկտոր (2003), պրոֆեսոր։ ՀԽՍՀ վաստակավոր ճարտարագետ (1971)։


== Կենսագրություն ==
1948 թվականին ավարտել է Երևանի պոլիտեխնիկական ինստիտուտը։ 1948 թվականից աշխատել է Երևանի պետական ճարտարապետաշինական համալսարանում, 1977-1983 և 1989-2000 թվականներին եղել է ջրամատակարարման և ջրահեռացման ամբիոնի վարիչ, 1973-1977 և 1986-1989 թվականներին՝ ճարտարագիտաշինական ֆակուլտետի դեկան։
Աշխատանքները վերաբերում են ջրատարներին և ջրաբաշխման համակարգերին, հաշվարկների մեթոդներին։
Հեղինակ է ուսումնական և մեթոդական ձեռնարկների։ 1978-1991 թվականներին եղել է ԽՍՀՄ բարձրագույն և միջնակարգ կրթության նախարարության գիտամեթոդական խորհրդի անդամ։


== Պարգևներ, մրցանակներ ==
ՀՀ Անանիա Շիրակացու մեդալ, 2002 թ.


== Երկեր ==
Ջրամատակարարման համակարգերի ճնշումային ջրատարների հաշվարկը, Ե., 1995 թ.:
Расчет водопроводных сетей в условиях горного рельефа, Е., 1980.


== Ծանոթագրություններ ==
Արջևան-Սարվանի

Արջևան-Սարվանի (վրաց.՝ არჯევან-სარვანი), գյուղ Վրաստանում։ Գտնվում է Քվեմո Քարթլիի մարզի Ծալկայի շրջանում։


== Դիրք ==
Գյուղը գտնվում է ծովի մակարդակից 1700 մետր բարձրության վրա։ Շրջկենտրոն Ծալկայից հեռու է 15 կմ։


== Բնակչություն ==
Ըստ 2014 թվականի մարդահամարի տվյալների, գյուղի բնակչությունը կազմում է 547 մարդ։


== Ծանոթագրություններ ==
Մարիամ Մկրտչյան

Մարիամ Արմենի Մկրտչյան (2004 կամ փետրվարի 27, 2004(2004-02-27), Երևան, Հայաստան), հայ շախմատիստուհի, կանանց միջազգային վարպետ, Հայաստանի կանանց չեմպիոն (2022), շախմատի աղջիկների մինչև 18 տարեկանների աշխարհի և Եվրոպայի չեմպիոն (2022), Հայաստանի շախմատի կանանց հավաքականի անդամ։


== Կենսագրություն ==
Մարիամ Մկրտչյանը ծնվել է 2004 թվականի փետրվարի 27֊ին, Երևանում։ Շախմատով սկսել է զբաղվել 8 տարեկանից, առաջին մարզիչը եղել է շախմատի ուսուցիչը՝ Սևակ Բաղդասարյանը։ Նրա գլխավորությամբ Մարիամը 2014 թվականին դարձել է մինչև 10 տարեկանների Եվրոպայի փոխչեմպիոն։ Մարիամի մարզիչներն են եղել նաև Արարատ Սանթրյանը, Արտաշես Մինասյանը, Վահե Բաղդասարյանը, Զավեն Անդրիասյանը։
2022 թվականի հունվարին Մարիամ Մկրտչյանը դարձել է շախմատի Հայաստանի կանանց 77-րդ առաջնության չեմպիոն և ընդգրկվել Հայաստանի շախմատի կանանց հավաքականի կազմում։
2022 թվականի սեպտեմբերին Ռումինիայի Մամայա քաղաքում տեղի ունեցած շախմատի աղջիկների մինչև 18 տարեկանների աշխարհի առաջնությունում հայազգի շախմատիստուհին ժամանակից շուտ դարձել է շախմատի մինչև 18 տարեկանների աշխարհի չեմպիոն։ Այդ առաջնությունում նա ցույց է տվել բացարձակ արդյունք՝ 11 խաղափուլում տանելով 11 հաղթանակ և անհատական վարկանիշն ավելացնելով 58,4 կետով։
2022 թվականի նոյեմբերին Անթալիայում տեղի ունեցած Եվրոպայի պատանեկան առաջնության նախավերջին՝ 8-րդ տուրում, Մարիամ Մկրտչյանը հաղթանակի է հասել իռլանդացի Տրիշա Կանյամարալայի նկատմամբ և ժամանակից շուտ նվաճել Եվրոպայի մինչև 18 տարեկանների չեմպիոնի տիտղոսը։


== Ծանոթագրություններ ==


== Արտաքին հղումներ ==
Մարիամ Մկրտչյանի անձնական քարտը ՖԻԴԵ-ի կայքում (անգլ.)
WIM Mariam Mkrtchyan
Մարիամ Մկրտչյանի պարտիաները chessgames.com կայքում
Լուարե սյուր Նի

Լուարե սյուր Նի (ֆր.՝ Loiré-sur-Nie), համայնք Ֆրանսիայում, Պուատու Շարանտա մարզի Ծովափնյա Շարանտի գավառում։ Մտնում է Օլնե կանտոնի կազմի մեջ։ Հանդիսանում է Սեն ժան դ՛Անժելի շրջանը։
Համայնքի INSEE կոդ՝ 17206։


== Բնակչություն ==
Համայնքի բնակչությունը 2010 թվականին կազմում էր 300 մարդ։


== Ծանոթագրություններ ==


== Տես նաև ==
Ֆրանսիայի շրջանների ցանկ


== Արտաքին հղումներ ==
Վիճակագրության ազգային ինստիտուտ. Լուարե սյուր Նի (ֆր.)
Բոլշեկուրազովո

Բոլշեկուրազովո (ռուս.՝ Большекуразово, բաշկիրերեն՝ Оло Ҡураз), գյուղ Ռուսաստանի Բաշկորտոստան հանրապետության Կալտասինսկի շրջանի կազմում։
Բնակչությունը 2009 թվականին գրանցված տվյալներով կազմում էր 376 մարդ։


== Ծանոթագրություններ ==


== Արտաքին հղումներ ==
Ռուսաստանի ժամային գոտիները, worldtimezone.com կայքում (անգլ.)
Լեջանջուր (գետ)

Լեջանջուր, Ագարակ, Լեջան, գետ Հայաստանի Լոռու մարզում, Ձորագետի ձախ վտակը։ Սկիզբ է առնում Լեջան լեռան հարավարևմտյան լանջերից և Ագարակ գյուղից հարավում միախառնվում մայր գետին։ Երկարությունը՝ 11 կմ։


== Ծանոթագրություններ ==


== Արտաքին հղումներ ==
Լեջանջուր mapcarta կայքում
Վեդրեսևո

Վեդրեսևո (ռուս.՝ Ведресево, բաշկիրերեն՝ Ведресев), գյուղ Ռուսաստանի Բաշկորտոստան հանրապետության Կրասնոկամսկի շրջանի կազմում։
Բնակչությունը 2009 թվականին գրանցված տվյալներով կազմում էր 175 մարդ։


== Ծանոթագրություններ ==


== Արտաքին հղումներ ==
Ռուսաստանի ժամային գոտիները, worldtimezone.com կայքում (անգլ.)
GOT7 խմբի սկավառակագրություն

Հարավկորեական բոյ բենդ GOT7-ի սկավառակագրությունն իր մեջ ներառում է երեք ստուդիական ալբոմներ, տասնմեկ մինի ալբոմ, քսան սինգլ և երկու բոքս-սեթ։ Got7-ը ստեղծվել է JYP Entertainment-ի կողմից` 2013 թվականին և դեբյուտվելլ է 2014 թվականի հունվարին Got it մինի ալբոմով, որը միանգամից երկրորդ տեղն Է զբաղեցրել Gaon Albums չարթում։ «Girls Girls Girls Girls» առաջին սինգլը հասել է 21-րդ հորիզոնական Gaon սինգլների հիթ-շքերթում։ 2014 թվականի հոկտեմբերին Got7-ը դեբյուտել  է Ճապոնիայում իր առաջին ճապոնական «Around the World» ալբոմով, որը Oricon սինգլների հիթ-շքերթներում հասել է երրորդ հորիզոնական։ Մեկ ամիս անց Got7-ը վերադարձավ Կորեա և թողարկեց իր առաջին լիարժեք ալբոմը` Identify-ն։


== Ստուդիական ալբոմներ ==


=== Վերահրատարակում ===


== Մինի ալբոմներ ==


== Սինգլներ ==


== Այլ երգեր, որոնք հայտնվել են չարթերում ==


== Նշումներ ==


== Ծանոթագրություններ ==
Պիլպակյուլա (գյուղ, Պյուհալեպա շրջան)

Անվան այլ կիրառումների համար տե՛ս՝ ՊիլպակյուլաՊիլպակյուլա (էստ․՝ Pilpaküla), գյուղ Էստոնիայի Հիյումաա նահանգի Պյուհալեպա շրջանում։
2011 թվականի տվյալներով գյուղում բնակվում էր 39 մարդ։


== Տես նաև ==
Էստոնիայի վարչական բաժանում


== Ծանոթագրություններ ==


== Արտաքին հղումներ ==
Էստոնիայի բնակավայրերի անվանումները (հետխորհրդային շրջանի անվանափոխումներից հետո), http://www.eki.ee կայքում։ (անգլ.) և (էստոներեն)
Էստոնիայի բնակչության վիճակագրությունը; «Էստոնիայի վիճակագրություն» պետական գործակալության կայքում։ (էստոներեն)
H&M

H&M (Hennes & Mauritz), շվեդական ընկերություն, Եվրոպայում հագուստի մեծագույն մանրածախ ցանցը։ Գլխավոր կենտրոնը գտնվում է Ստոկհոլմում։


== Պատմություն ==
1947 թվականին Վեստորոս քաղաքում Էրլինգ Պերսոնի կողմից բացվեց Hennes կանացի հագուստի խանութը։ 1968 թվականին Էրլինգ Պերսոնը ձեռք է բերում ձկնորսների և որսորդների համար Mauritz Widforss խանութը։ Տեսականին համալրվում է տղամարդկանց և երեխաների համար հագուստով։ Հետագայում ընկերության անվանումը փոխում է Hennes & Mauritz-ի։


== Սեփականատերեր և ղեկավարություն ==
Ընկերության խոշորագույն բաժնետերն է H&M-ի տնօրինության խորհրդի ներկայացուցիչ Ստեֆան Պերսոնի ընտանիքը, որին պատկանում է բաժնետոմսերի 37 %-ը։ Գլխավոր ներկայացուցիչը և նախագահը Կարլ Յոհան Պերսոնն է։


== Գործունեություն ==
Ընկերությունը արտադրում և վաճառում է հագուստ։ Բացի հագուստից H&M-ը գնորդներին առաջարկում է ինտերիերի համար տարբեր ապրանքներ (բարձեր, տեքստիլ և այլ)։ Ընկերությունը գործունեություն է ծավալում 61 երկրներում, ավելի քան 4000 խանութների միջոցով (2016 թվականի դրությամբ)։

Ընկերությունը ունի մոտավորապես 104 000 աշխատակից։ 2009 թվականի դրությամբ վաճառվել է 118 700 միլիոն կրոնի ապրանք, ներառյալ ԱԱՀ։


=== Գովազդ ===
Ինչպես միշտ, H&M-ը գովազդի և խանութների ձևավորման ժամանակ օգտագործում է սպիտակ ֆոնի վրա մոդելների լուսանկարով ազդագրեր։ Գովազդային ընկերություններում հիմնականում գործում են հայտնի մոդելներ, ինչպիսիք են աշուն-ձմեռ 2009 թվականի համար Ալեքսանդրա Պիվովարովան և Էնիկո Միհալիկը, իսկ աշուն-ձմեռ 2010-ի համար Ջոն Կորտահարենը։


== Ծանոթագրություններ ==


== Արտաքին հղումներ ==
Պաշտոնական կայք(անգլ.)
H&M-ի հայտնի կատալոգ Archived 2018-06-01 at the Wayback Machine. (ռուս.)
Սամի Յուսուֆ

Սամի Յուսուֆ (ադրբ.՝ Sami Yusif, հուլիսի 21, 1980(1980-07-21), Թեհրան, Իրան), Ադրբեջանական ծագմամբ բրիտանացի երգիչ, կոմպոզիտոր, գործիքավորող, իսլամական կրոնական երգերի կատարող։


== Կենսագրություն ==
Սամի Յուսուֆը ծնվել է 1980 թվականին Թեհրանում, էթնիկ ադրբեջանցիների ընտանիքում։ Ինքը ՝ երգիչը, հարցազրույցներից մեկում ասել է, որ իր պապն ու տատը ներգաղթյալներ են եղել Բաքվից, ովքեր ստիպված են եղել լքել քաղաքը բոլշևիկների կողմից այն գրավելուց հետո։ 3 տարեկանում նա ծնողների հետ եկել է Մեծ Բրիտանիա, որտեղ ապրում է մինչ օրս։ 3 տարեկանում նա ծնողների հետ եկել է Մեծ Բրիտանիա, որտեղ ապրում է մինչ օրս։ Վաղ տարիքից սկսել է նվագել տարբեր երաժշտական ​​գործիքների, մասնակցել է երաժշտական ​​թագավորական ակադեմիայի դասերին։


== Ստեղծագործություն ==
Սամի Յուսուֆը թողարկեց իր առաջին ալբոմը 2003 թվականին։ Ալբոմը դարձել է հայտնի «Ալ-Մուալլիմ» անունով։ Ալս ալբոմից հետո Սամի Յուսուֆը արագորեն ձեռք է բերել ժողովրդականություն։ Ալբոմը հատկապես հայտնի է դարձել Հյուսիսային Աֆրիկայում և Մերձավոր Արևելքում։ Հաջորդ ալբոմը «My Ummah»-ն էր, որը թողարկվել է 2005 թվականին։ Ըստ թուրքական ԶԼՄ - ների ՝ 2010 թվականին թողարկված նրա «Որտեղ էլ որ լինես» ալբոմը վաճառվել է 7 միլիոն օրինակով։
2019 թվականի օգոստոսի 1-ին նրան շնորհվել է «Ադրբեջանի Հանրապետության Նախագահի պատվոգիր»՝ Բաքվում ՅՈESՆԵՍԿՕ-ի Համաշխարհային ժառանգության կոմիտեի 43 -րդ նստաշրջանի կազմակերպմանն ու անցկացմանը ակտիվ մասնակցության համար։


== Սկավառակագրություն ==
Al-Mu'allim — Հուլիս, 2003 թ.
My Ummah — Սեպտեմբեր, 2005 թ.
Without You — Հունվար, 2009 թ.
Wherever You Are — Նոյեմբեր, 2010 թ.
Salaam — Դեկտեմբեր, 2012 թ.
The Centre — Սեպտեմբեր, 2014 թ.
Songs of the Way — Հունվար, 2015 թ.
Barakah — Փետրվար, 2016 թ.
SAMi — Դեկտեմբեր, 2018 թ.
O Lovers: Music from the Unseen World - Հունիս, 2020 թ.
Azerbaijan: A Timeless Presence 2020 թ.


== Ծանոթագրություններ ==
ԱՄՆ ծովային հետևակի կորպուսի հուշահամալիր

ԱՄՆ ծովային հետևակի կորպուսի հուշահամալիր, Իվոձիմայի հուշահամալիր անգլ.՝ The United States Marine Corps War Memorial (Iwo Jima Memorial), ազգային հուշարձան ԱՄՆ Վիրջինիա նահանգի Արլինգտոն քաղաքում։ Հուշարձանը ստեղծվել է 1954 թվականին, Արլինգտոն Ռիջ զբոսայգում, Արլինգտոնի ազգային գերեզմանատան հետևի մուտքի մոտ՝ Netherlands Carillon-ի հարևանությամբ։ Հուշահամալիրը նվիրված է ԱՄՆ ծովային հետևակի կորպուսի 1775 թվականից ի վեր ԱՄՆ պաշտպանության համար զոհված ամբողջ անձնակազմին։


== Պատմություն ==
Հուշահամալիրն ստեղծվել է 1945 թվականին ստեղծված «Իվոձիմայի վրա դրոշ բարձրացնելը» լուսանկարի հիման վրա, որտեղ պատկերված է, թե ինչպես են ԱՄՆ հինգ ծովային հետևակայիններ և Ռազմածովային ուժերի սանիտարը Երկրորդ համաշխարհային պատերազմի ժամանակ ԱՄՆ դրոշը բարձրացնում ճապոնական Իվոձիմա կղզու Սուրիբատու լեռան վրա։
Լուսանկարն առաջին անգամ տեսնելով՝ քանդակագործ Ֆելիքս դե Ուելդոնն ստեղծում է քանդակի մանրակերտը և ճարտարապետ Հորաս Փիլիի հետ ստեղծում հուշահամալիրը։
Կոնգրեսին ներկայացրած հուշարձանի կառուցման նրանց նախագիծը պատերազմի ժամանակ ֆինանսավորում չի ստանում։ 1947 թվականին ստեղծվում է հուշակոթողի կառուցման համար միջոցներ հանգանակելու ֆեդերալ հիմանդրամ։
Հուշարձանի վրա փորագրված է՝


== Առնչվող հուշարձանների պատկերասրահ ==

		
		
		
		
		


== Տես նաև ==
ԱՄՆ ծովային հետևակի կորպուս
Իվոձիմայի վրա դրոշ բարձրացնելը


== Ծանոթագրություններ ==


== Արտաքին հղումներ ==
http://www.nps.gov/gwmp/marinecorpswarmemorial.htm ԱՄՆ ծովային հետևակի կորպուսի հուշահամալիր. պաշտոնական կայք
Սամպերե

Սամպերե  (իտալ․՝ Sampeyre), կոմունա Իտալիայում, Պիեմոնտ մարզի Կունեո գավառում։
Սանֆրոնտ
Բնակչությունը կազմում է 1105 մարդ (2008 թվականի տվյալներով)։ Բնակչության խտությունը 11 մարդ/կմ²։ Տարածքը՝ 38 կմ²։ Փոստային ինդեքս՝ 12020։ Հեռախոսային կոդ՝ 0175։


== Ժողովրդագրություն ==
Բնակչության թվաքանակի փոփոխությունները.


== Կոմունայի վարչակազմ ==
Հեռախոսահամար` 0175 977148
Էլեկտրոնային հասցե` info@comune.sampeyre.cn.it
Գլխավոր կայք` http://www.comune.sampeyre.cn.it/


== Արտաքին հղումներ ==
Բնակավայրի պաշտոնական կայք (իտալ.)
Վիճակագրության ազգային ինստիտուտ (իտալ.)
http://www.istat.it/english/ Archived 2009-12-07 at the Wayback Machine.
Բաղեղ

Բաղեղ (լատ.՝ Hédera), բաղեղազգիների ընտանիքի մշտադալար բույսերի ցեղ։ Հայրենիքը Հարավային Եվրոպան, Հյուսիսային Աֆրիկան և Ասիան է (Կովկաս)։ Հայտնի է մոտ 15, Հայաստանում՝ 1 տեսակ՝ բաղեղ սովորական (Hédera helix)։


== Ձևաբանություն ==
Փաթաթվող, օդային կլանող արմատներով բույս է։ Ցողունի բարձր, մինչև 20 մ է, փռվում է նաև հողի մակերևույթին, ստեղծում համատարած կանաչ բուսածածկոց։ Տերևները բազմաձև են, հերթադիր, կաշեկերպ։ Ծաղկաբույլը գնդաձև ողկույզ է, ծաղիկները՝ մանր, կանաչադեղնավուն։ Ծաղկում է աշնանը։ Պտուղը հատապըտղանման է, կլոր, կապտասև, սերմերը՝ ձվաձև, եռակող։ Պարունակում է գլիկոզիդներ, ճարպայուղ։
Հատկապես լավ է զգում զով բնակարաններում։ Վարակվում է լվիճներով։
Բարձրաբուն արալիայի (լատ.՝ Aralia Sieboldi) վրա պատվաստված բաղեղներն ամեն կողմից կախվելով ներքև, դեկորատիվ էֆեկտ են ստեղծում։


== Տեսակներ ==
Մշակության մեջ հանդիպում է սովերական բաղեղ, խայտաբղետ տերևավոր Hedera maderensis fol. var. և Hedera hibernica scotica Hort. այլատեսակները, որոնք հիանալի կերպով կարող են աճել սենյակներում։

Hedera algeriensis Hibberd – Algerian ivy. Algeria, Tunisia (Միջերկրական ծովի ափամերձ հատված),
Hedera canariensis Willd. – Canaries ivy, Կանարյան կղզիներ
Hedera colchica (K.Koch) K.Koch – Persian ivy. Էլբուրս, Կովկաս, Թուրքիա.
Hedera cypria McAllister – Cyprus ivy (syn. H. pastuchovii subsp. cypria (McAll.) Hand). Կիպրոս (Տրուդոս լեռնաշղթա)
Hedera iberica (McAllister) Ackerfield & J.Wen – Iberian ivy. Պիրենեյան թերակղզու ափամերձ հատված,
Hedera maderensis – Madeiran ivy. Մադեյրա.
Hedera maroccana McAllister – Moroccan ivy. Մարոկկո.
Hedera nepalensis K.Koch – Himalayan ivy (syn. H. sinensis (Tobl.) Hand.-Mazz.). Հիմալայներ, Չինաստանի հարավ-արևմուտք.
Hedera pastuchovii G.Woronow – Pastuchov's ivy. Կովկաս, Էլբուրս.
Hedera rhombea (Miq.) Siebold ex Bean – Japanese ivy. Ճապոնիա, Կորեա, Թայվան.
Hedera azorica Carrière – Azores ivy. Ազորյան կղզիներ.
Hedera helix L. – Common ivy (syn. H. caucasigena Pojark., H. taurica (Hibberd) Carrière). Եվրոպա.
Hedera hibernica (G.Kirchn.) Bean – Atlantic ivy (syn. H. helix subsp. hibernica (G.Kirchn.) D.C.McClint.). Արևմտյան Եվրոպա


=== Սովորական բաղեղ ===
Սովորական բաղեղը (լատ.՝ Hédera helix) մշտադալար բույս է։ Օդային արմատիկների ծծող-կառչող հատկության շնորհիվ առանց կողմնակի օգնությամբ կառչում է խոնավ պատերին, ծառերին և բարձրանում է վեր։ Բույսի հայրենիքում երկարությունը կարող է հասնել տասնյակ մետրերի։ Բաղեղն իրեն շատ լավ է զգում ստվերախիտ վայրերում, այդ իսկ պատճառով հիանալի կարող է աճել սենյակային պայմաններում։


== Տարածվածությունը Հայաստանում ==
Հանդիպում է Տավուշի և Սյունիքի մարզերի կաղնու-հաճարենու, բոխու խառնանտառներում, գետափերին, ծառերի վրա։


== Գեղարվեստական գրականության մեջ ==
Բաղեղ։ Աննա Սաքսե, «Հեքիաթներ ծաղիկների մասին», Ե., Դարակ, 2020, էջ 81-83։


== Ծանոթագրություններ ==
Վարդնոց

Վարդնոց, գյուղ Արևմտյան Հայաստանում, Բիթլիսի վիլայեթի Սասունի Հազզո-Խաբլջոզ գավառակում։
1914 թվականին ուներ 26 տուն հայ բնակիչ։


== Աղբյուրներ ==
«Հայաստանի և հարակից շրջանների տեղանունների բառարան» (5 հատորով), 1986-2001 թթ., Երևանի Համալսարանի հրատարակչություն
Արեւմտահայաստանի եւ Արեւմտահայութեան Հարցերու Ուսումնասիրութեան Կեդրոն


== Տես նաև ==
Բիթլիսի նահանգի հայաբնակ բնակավայրեր


== Ծանոթագրություններ ==
Զոհրաբյան

Զոհրաբյան, հայկական ազգանուն։


== Ազգանունը կրողներ ==
Անդրանիկ Ատոմի Զոհրաբյան (1996-2016), ապրիլյան քառօրյա պատերազմի հերոս, ՀՀ ԶՈՒ կապիտան, գնդացրորդ։
Աշոտ Պատվականի Զոհրաբյան (ծնվ. 1945), հայ կոմպոզիտոր։
Գևորգ Գեղամի Զոհրաբյան (1913-), հայ բժիշկ։
Էդիկ Զոհրաբյան
Էդիկ Արտեմի Զոհրաբյան (ծնվ. 1939), պատմաբան։
Էդիկ Լենդրուշի Զոհրաբյան (ծնվ. 1957), պատմաբան։
Էդուարդ Նիկոլայի Զոհրաբյան (1937-2009), հայ արձակագիր, բանաստեղծ, թարգմանիչ։
Էլֆիք Զոհրաբյան (ծնվ. 1979), հայ արձակագիր, դրամատուրգ, թարգմանիչ, դերասան։
Լևոն Զոհրաբյան (1894-1959), հայ դերասան։
Հուսիկ Զոհրաբյան (1871-1942), արքեպիսկոպոս, եկեղեցական-հասարակական գործիչ։
Նաիրա Վահանի Զոհրաբյան (ծնվ. 1965), հայ լրագրող, հասարակական-քաղաքական գործիչ։
Ռազմիկ Արտավազդի Զոհրաբյան (ծնվ. 1950), հայ քաղաքական գործիչ։
Սուրեն Գեղամի Զոհրաբյան (1921-2017), հայ բժիշկ, նյարդաբան, նյարդավիրաբույժ։


== Ծանոթագրություններ ==
Պիխտովկա (գյուղ, Կոլիվանսկի շրջան)

Անվան այլ կիրառումների համար տե՛ս՝ Պիխտովկա (այլ կիրառումներ)Պիխտովկա (ռուս.՝ Пихтовка), գյուղ Ռուսաստանի Նովոսիբիրսկի մարզի Կոլիվանսկի շրջանի կազմում։
Բնակչությունը 2007 թվականին գրանցված տվյալներով կազմում էր 1043 մարդ։


== Ծանոթագրություններ ==


== Արտաքին հղումներ ==
Ռուսաստանի ժամային գոտիները, worldtimezone.com կայքում (անգլ.)
Վոզդվիժենսկոե (գյուղ, Կլինսկի շրջան)

Անվան այլ կիրառումների համար տե՛ս՝ Վոզդվիժենսկոե (այլ կիրառումներ)Վոզդվիժենսկոե (ռուս.՝ Воздвиженское), գյուղ Ռուսաստանի Մոսկվայի մարզի Կլինսկի շրջանի կազմում։
Բնակչությունը 2005 թվականին գրանցված տվյալներով կազմում էր 1852 մարդ։


== Ծանոթագրություններ ==


== Արտաքին հղումներ ==
Ռուսաստանի ժամային գոտիները, worldtimezone.com կայքում (անգլ.)
Մարի-Ժաննա Ռիկկոբոնի

Մարի-Ժաննա Ռիկկոբոնի (ֆր.՝ Marie Jeanne Riccoboni, հոկտեմբերի 25, 1713(1713-10-25), Փարիզ - դեկտեմբերի 7, 1792(1792-12-07), Փարիզ), ֆրանսիացի դերասանուհի և գրող։


== Կենսագրություն ==
Տրուա քաղաքից է։ Նրա հայրը նրա ծնվելուց կարճ ժամանակ անց մեղադրվել է երկքաղաքացիության համար և ստիպված է եղել վերադառնալ առաջին կնոջ մոտ, իսկ մայրը երեխային տվել է վանքի որբանոց, որտեղ նա պետք է միանձնուհի դառնար։ Մարի Ժաննան, սակայն, 1728 թվականին (14 տարեկանում) հրաժարվել է կուսակրոնություն ընդունել և վերադարձել է մոր մոտ, որի հետ հարաբերությունները չափազանց բարդ են եղել։
Դերասան Անտոնիո Ռիկկոբոնին (դերասան և դրամատուրգ Լյուդովիկո Ռիկոբոնիի որդին) և Մարի-Ժաննան ամուսնացել են 1734 թվականի հուլիսի 7-ին։ Այդ ժամանակ էլ նա մուտք է գործել թատրոն (նրա դեբյուտը տեղի է ունեցել 1734 թվականի օգոստոսի 23-ին), չնայած նա, ըստ քննադատների լուրջ բեմական տաղանդ չի ունեցել։ Ամուսնուց բաժանվելուց հետո` նա հեռացել է թատրոնից 1761 թվականին։ Երբ հրապարակվել են նրա առաջին՝ «L'histoire du marquis de Cressy» (1758) և «Les lettres de Julie Catesby» (1759) գործերը, «Դունսիադեում» Պալիսոն հերքել է, որ դրանք պատկանում են կնոջ գրչին։
Մարի-Ժաննա Ռիկկոբոնիի այլ գործերից են «Les lettres de miss Fanny Butter», «Ernestine», «Amélie» (Հենրի Ֆիլդինգի հանրահայտ վեպի վերափոխումը), «Marianne», «Histoire de miss Jenny Level» (1764), «Lettres d’Adélaide de Dammartin à M-r le Comte de Rancé» (1766), «Lettres d’Elisabeth-Sophie de Vallière à Louise Hortense de Canteleu» (1772), «Lettres de milord Rivers à sir Charles Cardignan» (1777), «Recueil de pièces et d’histoires» (1783): Լագարպը բազմիցս գովաբանել է «գրողի պատկերած տեսարանների նրբությունն ու նրբագեղությունը, նրա միտքը, նրա վանկի նրբագեղությունն ու ճշգրտությունը»։ Չնայած Ռիկկոբոնիի գրական փառքին և Դիդերոյի և Գրիմի նման հայտնի գրողների հետ նրա մտերմությանը, գրողի նյութական վիճակն անկայուն էր, և հեղափոխական ժամանակաշրջանում, երբ նա կորցրել է արքունիքից իրեն նշանակված կենսաթոշակը, դրությունը նույնիսկ աղետալի է դարձել։ Նա մահացել է իր ընկերուհու՝ Թերեզայի ձեռքերում, ում կտակել է իր փոքրիկ ունեցվածքը։
Համարվում է, որ նա նմանակել է Ռիչարդսոնի «պատմական վեպերը»։ Ըստ Բրոքհաուզի և Եֆրոնի հանրագիտական բառարանի գնահատականի՝ ժամանակակից ընթերցողի վրա «Ռիկկոբոնիի ստեղծագործությունները, որոնք զուրկ չեն հետաքրքրությունից, տհաճ տպավորություն են թողնում` պարզության պակասի, բացականչությունների, պիտակների, չափազանցությունների չարաշահման պատճառով»։ Նրա աշխատանքները հրատարակել է Oeuvres Complètes-ը (1786, 1818 և 1826)։


== Ծանոթագրություններ ==


== Արտաքին հղումներ ==
Կենսագրական հոդված (անգլ.)
Տոյա (լիճ)

Տոյա (ճապ.՝ 洞爺湖), խառնարանային լիճ Ճապոնիայում, որը տեղակայված է Հոկայդո կղզու հարավարևմտյան մասի Շիկոցու Տոյա ազգային պարկի տարածքում։


== Նկարագրում ==
Լիճն ունի գրեթե կլոր ձև։ Չափերը՝ 9 կիլոմետր հյուսիսից հարավ և 11 կիլոմետր՝ արևմուտքից արևելք։ Լճի մակերևույթի մակերեսը կազմում է 69,4 կմ²։ Տեղակյաված է ծովի մակարդակից 84 մետր բարձրության վրա։ Նրա միջին խորությունը 117 մետր է, իսկ առավելագույնը հասնում է 179 մետր ի։ Լճի ծավալը 8,19 կմ³ է։ Ջրահավաք ավազանի մակերեսը կազմում է 101,6 կմ²։ Տեղակայված է պլեյստոցենյան հրաբխային կալդերայում։
Լճի մեջտեղում տեղակյաված է Նիկաձիմա խոշոր կղզին։ Տոյայի հարավարևելյան մասից սկիզբ է առնում է Սոբեցու առուն՝ Օսարու գետի աջ վտակը։ Լիճ են թափվում 50-ից մինչև 60 փոքրիկ առվակներ, խոշորագույնը Հորոբեցուն է, որը թափվում է հյուսիսից։


== Պատկերասրահ ==

		
		
		
		
		


== Տես նաև ==
Շիկոցու լիճ
Շիկոցու Տոյա


== Ծանոթագրություններ ==


== Արտաքին հղումներ ==
«Гид по озеру Тоя»։ www.toya-guide.com։ Վերցված է 2020-04-11  
«Озеро Тоя (на японском языке)»։ www.tsukiuran.net։ Վերցված է 2020-04-11
Սումայա թանգարան

Սումայա թանգարան (իսպ.՝ Musée Soumaya), մասնավոր թանգարան Մեխիկոյի Պոլանկո թաղամասում։


== Պատմություն ==
Շահույթ չհետապնդող մշակութային կառույց, որն ունի երկու թանգարանային շենք Մեխիկոյում՝ Պլազա Կարսո (Plaza Carso) և Պլազա Լորետո (Plaza Loreto) ։ Այն ներառում է 66,000 աշխատանքներ, 19-20-րդ դարերի մեքսիկական արվեստի նմուշներ և եվրոպական հին և ժամանակակից արվեստագետների գործերի, ինչպիսիք են Օգյուստ Ռոդենը, Սալվադոր Դալին, Բարտոլոմե Էստեբան Մուրիլյոոն, Տինտորետտոն։ Իր տեսակի մեջ այն համարվում է եզակի հավաքածուներ ունեցող թանգարան։ Թանգարանն անվանվել է Սումայա Դոմիթի պատվին, ով մահացել է 1999 թվականին։ Նա եղել է թանգարանի հիմնադիր Կառլոս Սլիմի կինը։ 2011 թվականին թանգարանն ունեցել է 833,196 (Plaza Carso մասնաշենքի բացման տարին է) 2012- 2013 թվականներին՝ 1.000.000 այցելու։ Մեխիկոյի ամենաշատ այցելուներ ունեցող թանգարաններից է և համարվում է աշխարհում 56-րդ ամենաշատ այցելվող թանգարանը։


== Թանգարանի շենքը ==
Սումայա թանգարանի հիմնական շենքը բացվել է 1994 թվականին Մեխիկո քաղաքի հարավային մասում և կոչվում է Պլազա Լորետո (Plaza Loreto)։ 2011 թվականին Պոլանկո թաղամասում բացվեց Պլազա Կարսո (Plaza Carso) թանգարանի նոր շենքը, ուր տեղափոխվեց հիմնական հավաքածուի մեծ մասը։


=== XV - XVI դարեր ===

		
		
		


== Ծանոթագրություններ ==


== Արտաքին հղումներ ==
Museo Soumaya պաշտոնական կայքը
Աղքատի պատիվը

Աղքատի պատիվը, Հովհաննես Թումանյանի պատմվածքը, գրված 1894 թվականին։ Պատմվածքը մի աղքատ մարդ ու կնոջ մասին է, ում հետ օրերից մի օր միջադեպ է պատահում։


== Սյուժե ==
Սիմոնը մի աղքատ գյուղացի էր, ով իր օրվա հացի գումարը վաստակում էր իր քրտինքով։ Հաճախ պատ էր դնում, ձուկ բռնում և կատարում էր այլ աշխատանքներ։ Նրան իր կատակասիրության համար «շաշ Սիմոն» էին անվանում։
Սիմոնի կինը շատ գեղեցիկ էր. ամբողջ գյուղը նրա գեղեցկությամբ էր հիանում, իսկ կինը հաճախ էր գանգատվում՝ ասելով, որ ջուրը գնալիս Ղազոյանց Գալուստը աչքերին խոր մտիկ տվեց ու ասաց. «ուխա՜յ», Վարթումանց Փիլոսը իրանց դռնովն անց կենալիս աչքով արավ կամ Միրզանց Առաքելը ճանապարհին «ղաստի» դիպավ իրան։ Իսկ Սիմոնը պատասխանում էր.

Մի անգամ, երբ գործի բերումով գյուղից դուրս էր, իսկ Սիմոնի կինը տանը ութ-տաս տարեկան Մարուշի հետ էր, երկու հոգի գիշերով մոտենում են Սիմոնի տան դռանը, մտնում ներս, ապա լսվում է ճիչ, որը արագ լռում է։
Պատմվածքի հիման վրա նկարահանվել է համանուն ֆիլմ։
Այս պատմվածքի գրվելու ստույգ ժամանակահատվածը անհայտ է։ Առաջին անգամ տպագրվել է «Հորիզոն» գրականական հանդեսի առաջին գրքում՝ տպագրված Թիֆլիսում՝ 1894 թվականին (էջ 101-105), այնուհետև՝ 1940-1959 թվականներին Երևանում լույս տեսած Հովհաննես Թումանյանի բանաստեղծությունների երրորդ հատորում (էջ17-22)։
Ինքնագիրը չի պահպանվել։
Պահպանվել է Թիֆլիսում՝ 1894 թվականին լույս տեսած «Հորիզոն» գրականական հանդեսի առաջին գրքում տպագրված պատմվածքի բնագիրը՝ հեղինակի ուղղումներով։
Պատմվածքը ռուսերեն է թարգմանել Ստեփան Շահումյանը։


== Ծանոթագրություններ ==
Սալին շրջան (Կանզաս)

Անվան այլ կիրառումների համար տե՛ս՝ Սալին շրջան (այլ կիրառումներ)Սալին շրջան (անգլ.՝ Saline County), ԱՄՆ Կանզաս նահանգի 105 վարչական միավորներից մեկը։ Ընդհանուր տարածությունը 1.865 կմ² է, բնակչությունը՝ 53.597 մարդ (2000 թ. տվյալներով)։ Շրջկենտրոնն է Սալինա բնակավայրը։ Կազմավորվել է 1860 թ.։
Բուբանզա շրջան

Բուբանզա շրջանը (Ֆրանսերեն՝ Province de Bubanza) մեկն է Բուրունդիի Հանրապետության 17 շրջաններից մեկն է։ Տարածքը կազմում է մոտ 1,000 քառ. կմ, իսկ բնակչությունը անցնում է 338 հազարից։


== Համայնքները ==
Բուբանզա շրջանը բաժանված է հետևյալ համայնքների.

Բուբանզա համայնք
Գիհանգա համայնք
Մուսիգատի համայնք
Մպանդա համայնք
Ռուգազի համայնք


== Աղբյուրներ ==
Bubanza Province (անգլ.)
Վահան Անանյան

Վահան Վազգենի Անանյան (հունիսի 22, 1959(1959-06-22), Երևան, Հայկական ԽՍՀ, ԽՍՀՄ - դեկտեմբերի 18, 2006(2006-12-18), Օդեսա, Ուկրաինա), ծագումով հայ նկարիչ, որը Թալինում (1985-1993) և Օդեսայում (1994-2006) առավել վառ և նշանակալի ստեղծագործական հետք է թողել, չի միացել այդ ժամանակ գոյություն ունեցող խմբերից որևէ մեկին, ստեղծել է իր յուրահատուկ գեղարվեստական ոճը։
Վահան Անանյանը բարեկամություն է հաստատել ուկրաինացի նկարիչ Մատվեյ Վայսբերգի և ջութակահար Ալեքսանդր Կնոպի հետ։
Նկարչի ժառանգությունը մոտավոր տվյալներով կազմում է շուրջ 500 գեղանկարչական կտավ, որոնք նկարվել են Թալինում գտնվելու ժամանակաշրջանում, մոտավորապես նույնքան էլ՝ Օդեսայում, մի քանի տասնյակ գրաֆիկական և այլ աշխատանքներ կատարվել են Երևանում։


== Կենսագրություն ==
Ծնվել է Երևանում։ Մանկուց զբաղվել է գեղանկարչությամբ։ 1972-1976 թվականներին սովորել է հայտնի հայ քանդակագործ Սերգեյ Ստեփանյանի արվեստանոցում։ 1977 թվականին տեղի է ունեցել նրա առաջին անհատական ցուցահանդեսը, այնուհետև ևս երկու ցուցահանդես՝ 1978 և 1979 թվականներին։ 1980 թվականից մինչև 1987 թվականը մասնակցել է Մոսկվայում, Սանկտ Պետերբուրգում, Օդեսայում կայացած ցուցահանդեսներին։ 1985 թվականին տեղափոխվել է Թալին։ 1985-1993 թվականներին մասնակցել է բազմաթիվ համատեղ, անհատական ցուցահանդեսների, կազմակերպել է «հեփենինգ»։ 1994 թվականին տեղափոխվել է Օդեսա, որտեղ էլ կայացել է նրա 7 անհատական ցուցահանդեսը։


== Աշխատություններ ==
Անանյանը իր ստեղծագործություններում միշտ օգտագործել է կրոնական սյուժեների։ Անանյանի գեղանկարչության «Թալլինյան» ժամանակաշրջանի համար բնորոշ է եղել արտահայտչականության ձևը, հակադրության և կոնֆլիկտի ձգտումը, որտեղ հստակ տարանջատվել են կերպարները և ֆոնը, զարդանախշերով դրվագվել են դաջվածքները։
«Օդեսայի» ժամանակաշրջանի համար բնորոշ է բնանկարների ի հայտ գալը։ Նկարչի զարգացումն ընթացել է երկու ուղղություններով՝ հոգևոր և գեղարվեստական։ Արվեստաբան Օլգա ՍավիցկայաՆ նշել է, որ «վերջին և լավագույն աշխատանքների հիմնական իմաստը լույսի ձևավորումն է»։


== Կինո ==
«Ոսկե ծիրան» միջազգային կինոփառատոնի հիմնադիր և տնօրեն Հարություն Խաչատրյանի «Մոռացության քամին» ֆիլմի մի մասը նվիրված է Վահանին։ Կինոռեժիսոր Իգոր Գլազիստովը նկարահանել է «Երկու օր և երկու գիշեր նկարչի կյանքից» ֆիլմը՝ նվիրված Անանյան անհատին և նկարչին։


== Պոեզիա ==
Վահան Անանյանին իր բանաստեղծություններն է նվիրել ռուս բանաստեղծ Անդրեյ Տանցիրյովը «Փարիզից հետո կյանք» ժողովածուում (Վահանին՝ ցպահանջ)։


== Երաժշտություն ==
Ուկրաինացի կոմպոզիտոր Ալեքսանդր Ռոդինը գրել է «Նկարիչ Վահանը» սիմֆոնիան՝ ստեղների վրա տեղադրելով նրա անունը։ «Մարդկային հոգու դիմանկարը»։


== Աշխատանքներ ==
Վահան Անանյանի բազմաթիվ ստեղծագործություններ գտնվում են մասնավոր հավաքածուներում՝ Օդեսայում, Կիևում, Տալինում, Մոսկվայում, Երևանում, Սանկտ Պետերբուրգում, Շվեդիայում, Ֆրանսիայում, Գերմանիայում, ԱՄՆ-ում, Կանադայում, Ճապոնիայում։


== Ծանոթագրություններ ==


== Արտաքին հղումներ ==
ՆԿԱՐՉԻ ԵՐԵՔ ԳԵՐԵԶՄԱՆՆԵՐԸ - ֆիլմ Վահան Անանյանի մասին
Մերոնք. Վահան Անանյանի հիշատակին
Ինքնատիպ և առեղծվածային… Վահան Անանյան (լուսանկարներ, տեսանյութ)
Ալ-Հադերի շրջան

Ալ-Հադերի շրջան (արաբ․՝ ناحية الحاضر‎‎), Սիրիայի Արաբական Հանրապետության շրջանի կարգավիճակ ունեցող վարչական միավոր, որը հանդիսանում է Սիմեոն լեռան գավառի 7 շրջաններից մեկը։
Վարչական կենտրոնն է Ալ-Հադեր քաղաքը։ 2004 թվականի մարդահամարի տվյալներով շրջանը ունի 20,834 բնակչություն։ Տարածքը կազմում է 131.33 կմ2։


== Ծանոթագրություններ ==
Տոպորիշչե (գյուղ, Վոլոդարսկ-Վոլինկիի շրջան)

Տոպորիշչե (ուկրաիներեն՝ Топорище), գյուղ Ուկրաինայի Ժիտոմիրի մարզի Վոլոդարսկ-Վոլինկիի շրջանում։ Հիմնադրվել է 1564 թվականին։
2001 թվականի տվյալներով Տոպորիշչե գյուղում բնակվում էր 693 մարդ։ Բնակավայրը զբաղեցնում է 21,97 կմ² տարածք։ Բնակչության խտությունը կազմում էր 31,54 մարդ/կմ²։


== Ծանոթագրություններ ==


== Արտաքին հղումներ ==
Բնակավայրերի ամբողջական ցանկը Ուկրաինայի Գերագույն Ռադայի կայքում, www.rada.gov.ua (ուկր.)
2001 թվականի Ուկրաինայի համապետական մարդահամարի արդյունքները, ukrcensus.gov.ua (ուկր.)
Ուկրաինայի բնակավայրերի արբանյակային լուսանկարներ և քարտեզներ, maps.vlasenko.net (ուկր.)
Մերի Սթինբյորգեն

Մերի Նելլ Սթինբյորգեն (անգլ.՝ Mary Nell Steenburgen, փետրվարի 8, 1953(1953-02-08)[…], Newport, Արկանզաս, ԱՄՆ), ամերիկացի դերասանուհի, «Օսկարի» և «Ոսկե գլոբուսի» մրցանակակիր «Մելվին և Հովարդ» (1980) ֆիլմում խաղացած դերի համար։


== Գործունություն ==
1972 թվականին Մերի Սթինբյորգենը տեղափոխվել է Նյու Յորք, այնուհետև սկսել է հանդես գալ թատերական բեմերում։ 1978 թվականին նա առաջին խաղացել է կինոյում, անմիջապես գլխավոր դերով՝ Ջեք Նիկոլսոնի հետ «Ուղևորվելով դեպի հարավ» ֆիլմում և առաջադրվել է «Ոսկե գլոբուս» մրցանակի՝ «Լավագույն դեբյուտի» համար։ Հաջորդ տարի նա նկարահանվել է գիտաֆանտաստիկ «Ճանապարհորդություն ժամանակի մեքենայով» ֆիլմում և իր դերի համար արժանացել է «Սատուրն» մրցանակի «Լավագույն դերասանուհի» անվանակարգում։
Սթինբյորգենը «Օսկար» է ստացել իր գործունեության երրորդ կինոնկարիէ 1980 թվականի «Մելվին և Հովարդ» կատակերգությունում «Երկրորդ պլանի լավագույն դերասանուհի» անվանակարգում։ 1983 թվականին նա խաղացել է «Կրոսս Ճիչ» ֆիլմի գլխավոր դերը, իսկ հետո հանդես է եկել «Ռեգթայմ» և «Սեքսի կատակերգությունը ամառային գիշերը» ֆիլմերում։ Դրանից հետո նա հիմնականում հաջողություններ է ունեցել հեռուստատեսությունում՝ ութսունականների կեսերից սկսած նկարահանվելով տարբեր մինի սերիալներում։
1990 թվականին նկարահանվել է «Հետ դեպի ապագա 3» ֆիլմում, որը եռերգության վերջին ֆիլմն էր։ Դրանից հետո նա խաղացել է 2-րդ պլանի դերեր «Ֆիլադելֆիա» և «Նիքսոն» ֆիլմերում, ինչպես նաև 1996-1997 թվականներին իր սեփական կատակերգական «Թանաք» սերիալի գլխավոր դերն է կատարել, որը փակվել է մեկ եթերաշրջան հետո։ 2003—2005 թվականներին նա հանդես է եկել «Նոր Ժաննա Դ’Արկ» սերիալում երկրորդական դերով։ 2011 թվականին նա փոքրիկ դեր է խաղացել «Սպասուհի» ֆիլմում, իսկ 2012 թվականին նա հայտնվել է «Ստուդիա 30» սերիալի մի քանի էպիզոդներում։ 2014 թվականին հայտարարվել է, որ Սթինբյորգենը միացել է «Նարնջագույնը նոր սևն է» սերիալին և կհայտնվի 3-րդ սեզոնում, որը թողարկվելու էր 2015 թվականին։ 2015 թվականին միացել է «Երկիր մոլորակի վերջին մարդը» սերիալի դերասանական կազմին։
2007 թվականին Սթինբյորգենին ձեռքի փոքրիկ վիրահատություն են արել, դրանից հետո նրա հավաստիացմամբ իր մոտ հայտնվել են երաժշտական ունակություններ։ Նա 12 երգ է գրել և ուղարկել երաժշտական իրավաբանին։ Նա կեղծանուն է օգտագործել, և ի վերջո երգերը նրան բերել են Universal Music-ի հետ պայմանագրի կնքման երգեր գրելու համար։ Հաջորդ տասնամյակում նա շարունակել է զարգացնել իր նոր տաղանդը, և գրել է «Glasgow (No Place Like Home)» երգը, որը հնչում է «Վայրի վարդ» ֆիլմի ավարտին։


== Անձնական կյանք ==
1980 թվականին Սթինբյորգենը ամուսնացել է դերասան Մալքոլմ Մաքդաուելի հետ, և նրանք երկու երեխա են ունեցել։ 1990 թվականին նրանք բաժանվել են և հինգ տարի անց Սթինբյորգենն ամուսնացել է դերասան Թեդ Դենսոնի հետ։


== Ֆիլմագրություն ==


== Ծանոթագրություններ ==
Ադնան Շենսես

Ադնան Շենսես (թուրքերեն՝ Adnan Şenses, օգոստոսի 21, 1935(1935-08-21), Այնթապ, Թուրքիա և Էսքիշեհիր, Թուրքիա - դեկտեմբերի 25, 2013(2013-12-25), Ստամբուլ, Թուրքիա), թուրք երգիչ և դերասան։


== Կենսագրություն ==
Ադնան Շենսեսը ծնվել է 1935 թվականի օգոստոսի 21-ին Թուրքիայի Բուրսա քաղաքում։ Դպրոցական կրթությունը ստացել է Անկարայում և շարունակել իր հետագա կրթությունը Քարագյումրուքում, որը գտնվում է Ստամբուլի Ֆաթիհ թաղամասում։ 1956 թվականին սկսել է իր երաժշտական կարիերան։ Շենսեսը աշխատել է Անկարայի ռադիոյում, որտեղ աշխատել է շուրջ 16 տարի։ Առաջին անգամ երգել է հենց Անկարայի ռադիոյում։ Այնուհետև, երգել է երաժշտական տարբեր սրահներում։ Դարձել է թուրքական 47 ֆիլմերի կոմպոզիտոր։ Իր երաժշտական կարիերայի ժամանակ Ադնան Շենսեսը դարձել է 54 սինգլների, 29 ալբոմների հեղինակ։


== Մահ ==
Շենսեսը մահացել է 2013 թվականի դեկտեմբերի 25-ին 78 տարեկան հասակում Ստամբուլի հիվանդանոցներից մեկում, որտեղ տեղափոխվել էր մահվանից երկու շաբաթ առաջ։ Շենսեսը մահացել է շնչահեղձման արդյունքում։ Ավելի քան երեք տարի, նա տառապել է ստամոքսի քաղցկեղից։
Ադնան Շենսեսը թաղված է Զինջիրլիքույու գերեզմանատանը՝ Թեշվիքիյե մզկիթում տեղի ունեցած հոգեհանգստի արարողությունից հետո։ Նա թաղվել է իր կնոջ Լալե Շենսեսի կողքը։


== Սինգլներ ==


== Ծանոթագրություններ ==


== Արտաքին հղումներ ==
Adnan Senses Internet Movie Database կայքում
Անձրևվարդ

Անձրևվարդ, հայկական իգական անուն։ Առաջացել է հայերեն անձրև և վարդ բառերից։ Նշանակում է «վարդ է անձրևում, անձրևի պես վարդ է թափում»։


== Գործածություններ ==
Անձրևվարդ, հիշված 1684 թվական։


== Ծանոթագրություններ ==
Արտկան

Արտկան, Ատրկա, Ատրկան, Ատրկյահ, Արտկան, գյուղակ Արևմտյան Հայաստանում Խարբերդի նահանգի Չմշկածագի շրջանում։ Ուներ եկեղեցի։ 1897 թվականին ուներ 4, իսկ 1915-ին՝ 5 ավան որտեղ ապրում էին 21 հայ բնակիչ.որոնք զոհվեցին Մեծ եղեռնի տարիներին։


== Ծանոթագրություններ ==
Քարաթռչնակներ

Քարաթռչնակներ, կեռնեխների ընտանիքի թռչուններ։ 


== Արտաքին կառուցվածքը ==
Սարյակից մինչև ճնճղուկի մեծություն ունեցող թռչուններ են, երկարությունը՝ 14-18 սմ։ Ոտքերն ուժեղ են և երկար։ Կտուցը բարակ է։ Փետրածածկը հիմնականում ունի սևի, մոխրագույնի ու սպիտակի համադրություն, միայն որոշ դեպքերում՝ հողագույն, պոչը շիկավուն է։ Արուները երգում են հարսանեկան թռիչքների ժամանակ։ Էգերը մոխրագույն են։


== Ապրելավայր ==
Բնակվում են թփուտային քարքարոտ հարթավայրերում, ձորակներում, բլրալանջերում։


== Տեսակներ ==
ՀՀ-ում հայտնի է 7 տեսակ՝  անապատային քարաթռչնակ, շիկապոչ քարաթռչնակ, պարող քարաթռչնակ, սևաթիկունք քարաթռչնակ, սևախածի քարաթռչնակ, սևախայտ քարաթռչնակ, սևավիզ քարաթռչնակ, սովորական քարաթռչնակ։


== Աղբյուրներ ==
Հայաստանի բնաշխարհ հանրագիտարան
Ռուսկի (այլ կիրառումներ)

Ռուսկի, կարող է վերաբերել՝

Ռուսկի - գյուղ Ռուսաստանի Դաշնության Ռոստովի մարզի Պրոլետարսկի շրջանում
Ռուսկի - գյուղ Ռուսաստանի Դաշնության Ռոստովի մարզի Օռլովսկի շրջանում
Լոկիի բանավեճը

Լոկիի բանավեճը (իսլ.՝ Lokasenna) սկանդինավյան «Ավագ Էդդա» էպոսի առասպելներից մեկը։ Այս առասպելի որոշ հատվածներ ներմուծբած են Սնորրի Ստուրլասոնի «Արձակ Էդդա», ինչը թույլ է տալիս ենթադրելու, որ առասպելը գրի է առնվել մինչև XIII դարը։ «Լոկիի բանավեճը» «Ասք Հիմիրի մասին» երգի տրամաբանական շարունակությունն է։


== Նկարագրություն ==
Երգի արձակ նախաբանում պատմվում է, որ աստվածները հավա, ձեռք բերելով գարեջուր եփելու կաթսան, անմիջապես սկսում են իրենց խնջույքը։ Ներկա էին բոլորը, բացի Թորից, որն այդ ժամանակ գտնվում էր Արևելքում։ Ուրախ խրախճանում էին աստվածները, սակայն նրանց մեջ անամպ երկնքում հանկարծակի հայտնված կայծակի պես մուտք է գործում Լոկին և ամեն ինչ փչացնում։ Նա ներկաների հանդեպ տածած անհարգալից, հաճախ չափ ու սահմանն անցնող չարախոսություններով հագեցած մի բանավեճ է սկսում։ Աստվածների հետ բանավեճում  Լոկին նրանց ներկայացնում է որպես վախկոտ, թուլամորթ, շատախոս, հարբեցող, անամոթ, արյունապիղծ՝ հակադրելով իր խելամիտ, խորամանկ, անելանելի դրություններից ելք գտնող ու իրատեսական հատկանիշների հետ։ 
Նա աստվածներին մեղադրում է նաև թշնամիների հետ անազնիվ պահվածքի համար։ Իր չարախոսությունների մեջ նա այնքան է առաջ գնում, որ նույնիսկ պնդում է, որ եթե աստվածներն անզոր են հսկաների հետ կարգավորել իրենց հարաբերությունները, ապա նրանց չի կարելի վստահել մարդկային ճակատագրերի տնօրինումը։ Նա կանխորոշում է աստվածների վերջնական կործանումը Ռագնարոկ աշխարհակործան պատերազմում, որտեղ իր ղեկավարությամբ երևան են գալու չար ուժերը և փոխելու են իրեն վերջնականորեն սպառած աշխարհի կառուցվածքը և կարգերը։ 
Ասերից ամենահանելուկային և ամենաառեղծվածային էությունն ունեցող Լոկիին սաստում է և փախուստի մատնում է միայն արևելյան արշավանքից վերադարձած Թորը, որը ճիշտ պահին միջամտում է բանավեճին։


== Աղբյուրներ ==
Ավագ Էդդա, Անտարես հրատարակչություն, Երևան 2018 թ.: Թարգմանիչ՝ Հակոբ Սարգսյան։
Յուկինա Կասիվա

Յուկինա Կասիվա (ճապ.՝ 柏 幸奈 Kashiwa Yukina, օգոստոսի 12, 1994(1994-08-12), Կանագավա, Ճապոնիա), Ճապոնացի այդլ, երգչուհի, դերասան, Momoiro Clover և Nogizaka խմբերի նախկին անդամ։


== Կենսագրություն ==
Որպես երեխա դերասան նա նկարահանվել է այնպիսի ճապոնական հեռուստասերիալներում, ինչպիսիք են tokusou Sentai Dekaranger-ը, Garo-ն և Madan Senki Ryukendo-ն։
2007 թվականին, 13 տարեկանում նա խաղացել է Նեգի Սփրինգֆիլդի անունով տղայի գլխավոր դերը հեռուստաֆիլմում, նույն անունով նկարահանվել է նաև անիմե։
2008 թվականի նոյեմբերի 23-ին Յուկինա Քաշիվան միացել է Այկա Սասակիին և Աքարի Հայամիին (Stardust Promotion) աղջիկների խմբին ՝ Momoiro Clover- ին։ նույն ժամանակ խումբը հայտարարեց, որ շուտով կթողարկի իր առաջին սինգլը։ Սակայն հաջորդ տարվա մարտի 9-ին Յուկինան արդեն հեռացավ խմբից,, այդպես էլ չհասցրեց առաջին սինգլի նորամուտը նշել։
Հաջողությամբ անցնելով Nogizaka46-ի լսումները, 2011 թվականի օգոստոսի 21-ին Յուկինան դարձավ առաջին սերնդի մասնակից։
2013 թվականի նոյեմբերի 12-ին Նոգիսակի46 վեբ-կայքում տեղեկություն հայտնվեց, որ Յուկինա Կասիվան և Սեյր Միյաձավան կհեռանան խմբից, Յուկինայի հեռանալու պատճառը նշվել է որպես ուսման վրա կենտրոնանալու նրա ցանկությունը։


== Կոլեկտիվը ==
Momoiro Clover
Nogizaka46


== Ֆիլմագրություն ==


=== Կինոֆիլմեր ===
ICHI (25 հոկտեմբեր 2008, Warner Bros. Japan) — Իտին մանկության մեջ


=== Հեռուստասերիալներ ===
Tokusou Sentai Dekaranger (8-րդ և 9-րդ Սերիա, 11-րդ և 18-րդ ապրիլի 2008, TV Asahi) — Տիարա
Deep Love (ճապ.՝ Deep Love～アユの物) (1 հոկտեմբեր, 2004, TV Tokyo) — Այուն որպես երեխա
Garo (հոկտեմբերի 7 2005 — մարտի 31 2006, TV Asahi) — Վարդ
Madan Senki Ryukendo (20-րդ Սերիա, 21 մայիսի 2006,TV Tokyo) — Սալինա
Negima! Magister Negi Magi (հոկտեմբերի 3 2007 — մարտի 2 2008,  TV Tokyo) — Նեգի


== Ծանոթագրություններ ==


== Արտաքին հղումներ ==
Prolog Vol. 28
Դոմինիկ Հովարդ

Դոմինիկ Ջեյմս Հովարդ (անգլ.՝ Dominic James Howard, դեկտեմբերի 7, 1977(1977-12-07), Ստոկպորտ, Մեծ Մանչեսթեր, Միացյալ Թագավորություն), անգլիացի երաժիշտ, բրիտանական «Muse» ռոք խմբի թմբկահարը և կոմպոզիտորներից մեկը։
Ծնվել է 1977 թ. դեկտեմբերի 17-ին Անգլիայի Սթոքպորթ քաղաքում։ 9 տարեկան հասակում ծնողների հետ տեղափոխվել է Դևոն կոմսության Թինմութ քաղաք։ Հարվածային գործիքների վրա սկսել է նվագել 11 տարեկանից։ 1994 թվականի սկզբին իր ընկերներ Մեթյու Բելլամիի և Քրիս Վոլսթենհոլմի հետ միասին ստեղծում են "Gothic Plague" խումբը, որը շուտով վերանվանում են "Rocket Baby Dolls", և վերջապես "Muse", և այդ ժամանակից սկսվում է նրա պրոֆեսիոնալ երաժշտական գործունեությունը։


== Ծանոթագրություններ ==


== Արտաքին հղումներ ==
MuseWiki
Երկրպագուների կայքը Archived 2007-10-23 at the Wayback Machine.